**NÁRODNÁ RADA SLOVENSKEJ REPUBLIKY**

**VII. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: CRD-663/2016

**330a**

**I n f o r m á c i a**

**o prerokovaní zákona z 26. októbra 2016, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, vráteného prezidentom Slovenskej republiky na opätovné prerokovanie Národnou radou Slovenskej republiky (tlač 330) v Ústavnoprávnom výbore Národnej rady Slovenskej republiky**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Prezident Slovenskej republiky v zmysle čl. 102 ods. 1 písm. o) Ústavy Slovenskej republiky vrátil zákon z 26. októbra 2016, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov na opätovné prerokovanie Národnou radou Slovenskej republiky.

PrezidentSlovenskej republikyvo svojom rozhodnutí z 10. novembra 2016 č. 4689-2016-KPSR v nadväznosti na výhrady a pripomienky uvedené v časti II a III rozhodnutia navrhol, aby Národná rada Slovenskej republiky pri opätovnom prerokovaní zákon neprijala ako celok.

Ústavnoprávny výbor Národnej rady Slovenskej republiky na 26. schôdzi 23. novembra 2016 prerokoval zákon z 26. októbra 2016, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 330), ako aj návrh prezidenta Slovenskej republiky uvedený v IV časti rozhodnutia prezidenta Slovenskej republiky z 10. novembra 2016 č. 4689-2016-KPSR, aby Národná rada Slovenskej republiky pri opätovnom prerokovaní zákon neprijala ako celok.

Na návrh spravodajkyne, poslankyne J. Laššákovej, hlasoval o návrhu uznesenia, ktorým výbor odporúčal, aby Národná rada Slovenskej republiky pri opätovnom prerokovaní schválila zákon vrátený prezidentom Slovenskej republiky v pôvodnom znení.

Z celkového počtu 13 poslancov Ústavnoprávneho výboru Národnej rady Slovenskej republiky bolo prítomných 13 poslancov. Za návrh predneseného uznesenia hlasovali 6 poslanci, 5 poslanci boli proti a 2 poslanci sa hlasovania zdržali. Ústavnoprávny výbor Národnej rady Slovenskej republiky neprijal uznesenie, nakoľko návrh uznesenia nezískal súhlas nadpolovičnej väčšiny všetkých poslancov podľa čl. 84 ods. 3 Ústavy Slovenskej republiky a § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Návrh správy, vrátane stanoviska gestorského výboru, prerokoval Ústavnoprávny výbor Národnej rady Slovenskej republiky na 26. schôdzi 23. novembra 2016. Stanovisko gestorského výboru nebolo schválené, keďže návrh stanoviska (schváliť zákon v pôvodnom znení) nezískal súhlas potrebnej väčšiny. Ústavnoprávny výbor Národnej rady Slovenskej republiky určil za  spoločnú spravodajkyňu poslankyňu **Janu Laššákovú**, ktorá predkladá predmetnú informáciu a bude predkladať návrh na ďalší postup.

Róbert Madej

predseda Ústavnoprávneho výboru

Národnej rady Slovenskej republiky

Bratislava 23. novembra 2016